Xavin Hotel Harkány

A Pécsi Székesegyház Este
2025-02-21 18:30 - 20:00 UTC | Pécsi Székesegyház, Dóm tér 2., Pécs, Baranya, 7621, Magyarország
A Pécsi Székesegyház este című rendezvényre invitáljuk eseménynaptárunk olvasóit 2025.02.21-ére.
Úgy tűnik, február a keresztény egyház életében eseménydús időszak a Dél-baranyai régióban, mivel a Máriagyűdi és Csíksomlyói kegyhelyek testvérkegyhellyé nyilváníttatására is 2025.02.23-án, Máriagyűdön kerül sor, ünnepélyes keretek között.
A Pécsi Székesegyház
A Pécsi Székesegyház, teljes nevén Szent Péter és Szent Pál Székesegyház, Magyarország egyik legjelentősebb történelmi és vallási épülete. A Dóm tér meghatározó látványossága, amely több mint ezeréves múltra tekint vissza, és a város egyik legfontosabb jelképe.
A székesegyház alapjai a 11. században épültek, de a mai formáját a 19. századi neoromán átépítés során nyerte el. Az épület különlegessége, hogy a különböző korok építészeti stílusjegyeit ötvözi: román, gótikus és barokk elemek egyaránt felfedezhetők rajta. Tornyai messziről is jól láthatók, és meghatározzák Pécs városképét.
A belső tér lenyűgöző freskókkal és díszítésekkel gazdagított, amelyeket neves magyar művészek, például Lotz Károly és Székely Bertalan festettek. A székesegyház altemploma is különleges, hiszen itt találhatók a korai kereszténység emlékei, amelyek a pécsi ókeresztény sírkamrákkal együtt a világörökség részét képezik.
A Pécsi Székesegyház nemcsak vallási központ, hanem a város kulturális életének is fontos része. Számos koncertet és rendezvényt tartanak itt, és évente rengeteg turista látogat el ide, hogy megcsodálja történelmét és művészi szépségét. Ez a monumentális épület méltán büszkesége Pécsnek és az egész országnak.

De miként telik vajon egy székesegyház estéje, miután kialszanak a díszfények és bezárul a míves főbejárat egy esti mise után?
A Pécsi Székesegyház este
Az imént feltett kérdésre bizony csupán kevesek kaphatnak választ.
Az Imagine sétája különleges betekintést nyújt a Szent Péter és Pál Székesegyház esti életébe. A séta során számos apró részletre is fény derül a Szent István által építtetett történelmi emlékhelyről, felfedezzük a kápolnákat és az altemplomot, valamint olyan részek is megnyílnak a különleges élményt keresők számára, ahová csak ritkán léphet be látogató.
Megtudhatjuk, hány időkapszulát rejtettek el a templomban, hogyan azonosították Janus Pannonius sírhelyét vagy éppen, hogy mire képes az orgona, akár orgonista nélkül.
A torony lépcsőit megmászva pedig az esti Pécs páratlan szépségében gyönyörködhetünk.
A program az Pécsi Püspökség és az Imagine közreműködésének első tematikus sémája.
Információk

A rendezvény látogatási díja: 7 600 Ft/fő
A séta hossza: kb. 1,5 óra
Találkozási pont és idő: 7621 Pécs, Dóm tér 2., a Székesegyház déli kapuja | 18:30
Sétavezető: Orbók Emőke
Jegyvásárlás: https://imagine.hu/tura/a-pecsi-szekesegyhaz-este-vajon-ejszaka-a-szentek-is-alszanak

Kérjük, tartsd tiszteletben a séta során előttünk megnyíló templomot azzal, hogy öltözéked takarja a térdeket és a vállakat!
info@imaginepecs.hu
+36 20 454 1916
imagine.hu
